Lav et referat af nedenstående tekst:

Tekst:
Turbåden Svanen ser ud til at være sikret på Mariager Fjord. Der skal dog lige skaffes yderligere 800.000 kr. Det er erhvervsfolk og et pengeinstitut i fjordområdet, der står bag redningsplanen for den rekonstruerede hjuldamper. Der er dannet et nyt selskab, som overtager skibet efter familien Bøgh, der i sin tid tog initiativet til skibsprojektet. Idémanden, Eric Bøgh, Hobro, får selv en aktiepost på 650.000 kr i det nye selskab. Desuden køber Sparekassen Hobro aktier for 500.000 kr. Mariagerfjord Turistråd tegner aktier for 300.000 kr. Handelsstandsforeningerne i Hobro, Mariager og Hadsund indskyder 100.000 kr. Og erhvervsrådet indskyder 50.000 kr. Der arbejdes nu på at få nøglepersoner fra erhvervslivet i området omkring fjorden til at følge bygmester Henning Sørensens eksempel og tegne aktier for sammenlagt 800.000 kr. Henning Sørensen er initiativtager til redningsplanen og indskyder selv 100.000 kr. Hans plan går ud på at rejse 2,5 millioner kroner i aktiekapital i et nyt selskab, Svanen Mariagerfjord A/S. Pengene skal bruges til at købe Svanen for. I årene 2008-2009-2010 er skibet lejet ud til Driftsselskabet Svanen ApS, der er et nystiftet selskab under Mariagerfjord Turistråd, til en årlig leje på 200.000 kr. Overskuddet spares op til fremtidige renoveringer af Svanen - eller køb af et nyt fartøj på sigt.

Referat:
Redningsplan for ?hjuldamperen på Mariager Fjord